पाएं अपने शहर की ताज़ा ख़बरें और फ्री ई-पेपरडाउनलोड करें
अपने घर में अवैध रूप से ऑक्सीजन गैस सिलेंडरों का जमावड़ा करने वाले कथित कांग्रेसी नेता के खिलाफ पुलिस ने केस दर्ज कर गिरफ्तार कर लिया है। नेता के घर से करीब पचास भरे और खाली ऑक्सीजन सिलेंडर मिले हैं। पुलिस का कहना है कि उक्त सिलेंडरों की कालाबाजारी कराने के लिए एकत्र किया जा रहा था। मुखबिर की सूचना पर पुलिस ने उसे जब्त कर लिया।
खेड़ीपुल थाना पुलिस का कहना है कि उनकी टीम तिगांव रोड पर गश्त कर रही थी। मुखबिर से सूचना मिली कि इंद्रा कांप्लेक्स गली नंबर एक दुर्गा मंदिर निवासी कथित कांग्रेसी नेता बिजेंद्र मावी ने काफी मात्रा मे मेडिकल ऑक्सीजन सिलेंडर अपनी टाटा 407 में रखकर अपने घर में रखा हुआ है। सूचना पर पुलिस ने जब मकान पर दबिश दी ताे नेता भी माौके पर ही मिल गया। उसे हिरासत में लेकर जब गाड़ी में रखे सिलेंडरों के बारे पूछताछ की तो वह कोई सही जवाब नहीं दे पाया। इसके बाद ड्रग इंस्पेक्टर संदीप गहलान को मौके पर बुलाया गया। गाड़ी को चेक करने पर 42 खाली व 8 भरे हुए सिलेंडर मिले। इस बारे में जब आरोपी बिजेंद्र मावी से लाइसेन्स व परमिट मांगा तो उसके पास कुछ भी नहीं थाा। पुलिस का कहना है कि आरोपी इन ऑक्सीजन सिलेंडरों की कालाबाजारी करने के लिए जमा कर रखा था। पुलिस ने आरोपी के खिलाफ डिजास्टर मैनेजमेंट एक्ट समेत विभिन्न धाराओं में केस दर्ज कर आरेापी नेता काे गिरफ्तार कर लिया है। जांच अधिकारी ईश्वर सिंह का कहना है कि आरोपी से पूछताछ की जा रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn